CELEX: 62006TB0383
Language: et
Date: 2008-05-14 00:00:00
Title: Liidetud kohtuasjad T-383/06 ja T-71/07: Esimese Astme Kohtu 14. mai 2008 . aasta määrus — Icuna.Com versus parlament (Tühistamishagi — Kahju hüvitamise hagi — Teenuste riigihange — Ühenduse hankemenetlus — Pakkumuse tagasilükkamine — Hankemenetluse kehtetuks tunnistamise otsus — Ilmselgelt õiguslikult põhjendamatu hagi — Asjas kohtuotsuse tegemata jätmine)

2.8.2008   
            
            
               ET
            
            
               Euroopa Liidu Teataja
            
            
               C 197/24
            
         Esimese Astme Kohtu 14. mai 2008. aasta määrus — Icuna.Com versus parlament
   (Liidetud kohtuasjad T-383/06 ja T-71/07) (1)
   
   (Tühistamishagi - Kahju hüvitamise hagi - Teenuste riigihange - Ühenduse hankemenetlus - Pakkumuse tagasilükkamine - Hankemenetluse kehtetuks tunnistamise otsus - Ilmselgelt õiguslikult põhjendamatu hagi - Asjas kohtuotsuse tegemata jätmine)
   (2008/C 197/42)
   Kohtumenetluse keel: prantsuse
   Pooled
   
      Hageja: Icuna.Com SCRL (Braine-le-Château, Belgia) (esindajad: advokaadid J. Windey ja P. De Bandt)
   
      Kostja: Euroopa Parlament (esindajad: O. Caisou-Rousseau ja M. Ecker)
   Kohtuasja ese
   Kohtuasjas T-383/06 esiteks nõue tühistada Euroopa Parlamendi 1. detsembri 2006. aasta otsus, millega lükati tagasi hageja pakkumus, mis oli esitatud Euroopa Parlamendi veebitelekanali loomist ja rakendamist puudutava hankemenetluse EP/DGINFO/WEBTV/2006/0003 osa nr 2 (saadete sisu) raames ning teiseks nõue hüvitada kahju, mida hageja 1. detsembri 2006. aasta otsuse tõttu väidetavalt kandis, ning kohtuasjas T-71/07 esiteks nõue tühistada Euroopa Parlamendi 31. jaanuari 2007. aasta otsus, millega tunnistati kehtetuks Euroopa Parlamendi veebitelekanali loomist ja rakendamist puudutav hankemenetlus EP/DGINFO/WEBTV/2006/0003 osa nr 2 (saadete sisu) puudutavas osas ja teiseks nõue hüvitada kahju, mida hageja 31. jaanuari 2007. aasta otsuse tõttu väidetavalt kandis.
   Määruse resolutiivosa
   
               1.
            
            
               Liita kohtuasjad T-383/06 ja T-71/07 määruse huvides.
            
         
               2.
            
            
               Liita vastuvõetamatuse vastuväide kohtuasjas T-71/07 põhikohtuasjaga.
            
         
               3.
            
            
               Jätta hagi kohtuasjas T-71/07 ilmselge õigusliku põhjendamatuse tõttu rahuldamata.
            
         
               4.
            
            
               Kohtuasjas T-383/06 ei ole tühistamise taotluse kohta vaja otsust teha.
            
         
               5.
            
            
               Jätta kohtuasjas T-383/06 kahju hüvitamise nõue ilmselge õigusliku põhjendamatuse tõttu rahuldamata.
            
         
               6.
            
            
               Mõista kohtuasjas T-383/06 pool Icuna.Com SCRL-i kohtukuludest välja parlamendilt, kes ühtlasi kannab ise oma kohtukulud. Jätta pool Icuna.Com'i kohtukuludest tema enda kanda.
            
         
               7.
            
            
               Mõista kohtuasjas T-71/07 parlamendi kohtukulud, kaasa arvatud ajutiste meetmete kohaldamise menetluse ja vastuvõetamatuse vastuväitega seotud kohtukulud välja Icuna.Com'ilt, kes ühtlasi kannab ise oma kohtukulud.
            
         
      (1)  ELT C 20, 27.1.2007.